На основу члана 45. став 1. Уредбе о методологији управљања јавним политикама, анализи ефеката јавних политика и прописа и садржају појединачних докумената јавних политика („Службени гласник РС”, број 8/19) и члана 41. Пословника Владе („Службени гласник PC”, бр. 61/06 – пречишћени текст, 69/08, 88/09, 33/10, 69/10, 20/11, 37/11, 30/13, 76/14 и 8/19 – др. пропис), на предлог Министарства заштите животне средине,

Одбор за привреду и финансије доноси

З А К Љ У Ч А К

1. Одређује се спровођење јавне расправе о Предлогу стратегије заштите животне средине – Зелена агенда за Републику Србију за период 2024 – 2033. године са Акционим планом.

2. Утврђује се Програм јавне расправе о Предлогу стратегије заштите животне средине – Зелена агенда за Републику Србију за период 2024 – 2033. године са Акционим планом, који је саставни део овог закључка.

3. Јавна расправа о Предлогу стратегије заштите животне средине – Зелена агенда за Републику Србију за период 2024 – 2033. године са Акционим планом, спровешће се у периоду од 4. до 24. децембра 2024. године.

4. Овај закључак, ради реализације, доставити Министарству заштите животне средине.

05 Број: 353-12022/2024-2

У Београду, 3. децембра 2024. године

ОДБОР ЗА ПРИВРЕДУ И ФИНАНСИЈЕ

|  |  |
| --- | --- |
|  | ПРЕДСЕДАВАЈУЋИ  СЕДНИЦОМ ОДБОРА  Дарко Глишић |

4100124.074/114

ПРОГРАМ ЈАВНЕ РАСПРАВЕ

O ПРЕДЛОГУ СТРАТЕГИЈЕ ЗАШТИТЕ ЖИВОТНЕ СРЕДИНЕ –

ЗЕЛЕНА АГЕНДА ЗА РЕПУБЛИКУ СРБИЈУ

ЗА ПЕРИОД 2024 – 2033. ГОДИНЕ

1. Министарство заштите животне средине спроводи јавну расправу о Предлогу стратегије заштите животне средине – Зелена агенда за Републику Србију за период 2024 – 2033. године са Акционим планом (у даљем тексту: Предлог стратегије), који је саставни део овог програма.

2. Јавна расправа о Предлогу стратегије спровешће се у периоду од 4. до 24. децембра 2024. године.

3. Учесници у јавној расправи су представници државних органа и организација, јавних служби, привредних субјеката, пословних удружења, стручне јавности, удружења, међународних организација, представници цивилног друштва, као и други заинтересовани учесници.

4. Текст Предлога стратегије биће постављен на интернет страници Министарства заштите животне средине www.ekologija.gov.rs и на Порталу „еКонсултацијеˮ.

5. Јавну расправа ће бити спроведена на следећи начин:

- у виду презентације и консултација на јавној расправи које ће се одржати у Хотелу „Envoy”, 4. децембра 2024. године, у периоду од 9,00 до 12,00 часова, у Београду.

6. Примедбе, предлози и сугестије достављају се Министарству заштите животне средине, Нови Београд, Омладинских бригада 1. или електронским путем на e-mail адресу: sekretarijat@ekologija.gov.rs, са назнаком „Јавна расправа - Предлог стратегије заштите животне средине – Зелена агенда за Републику Србију за период 2024 – 2033. године”.

7. Министарство заштите животне средине ће јавни позив за учешће у јавној расправи са овим програмом објавити на својој интернет страници и на Порталу „еКонсултацијеˮ.

8. По окончању поступка јавне расправе, Министарство заштите животне средине ће анализирати све примедбе, предлоге и сугестије учесника у јавној расправи и сачинити извештај о спроведеној јавној расправи о Предлогу стратегије и исти објавити на својој интернет страници и на Порталу „еКонсултацијеˮ.